Nazistene bruk av uniformer og symboler i det gjennomorganiserte samfunnet, gjaldt også BDM, og medlemmenes («forbundsbunad», ) ble standardisert fra 1933. Jentene måtte kjøpe uniformen selv, eventuelt sy den som best de kunne. Sommeruniformen besto av hvit, kort- eller langermet bluse, mørk marineblått skjørt med lukking på venstre hofte samt svart halstørkle, et praktisk speiderskjerf (, «turtørkle»), holdt sammen med en knyttet, brun lærhylse. Blusen kunne være utstyrt med Hitlerjugends ruteformede hakekorsmerke på venstre brystlomme og trekantmerke ( eller ) som viste hvilken gau («distrikt») medlemmene tilhørte, på venstre overerme. På føttene hadde en hvite sokker og mørke sko. Unge jenter hadde ofte kortere skjørt enn de eldre og manglet belte. Om våren og høsten bar en en kort, brun jakke ( eller , «klatrerjakke»), og om vinteren i tillegg en sid, brun, figursydd frakk, ofte en sivil variant. På hodet bar jentene svart alpelue av ull, gjerne stilt på skrå med pullen trukket ned mot den ene siden. I tillegg bar de varme strømper. Fra 1939 fikk lederne også blå bluser, frakker og hatter.